stanford-oval/wikipedia huggingface dataset:
Münchenin ostoskeskusammuskelu 2016

| Münchenin ostoskeskusammuskelu 2016 |
| --- | --- |
 Ostoskeskus Olympia-Einkaufszentrum, jossa ammuskelu tapahtui
Paikka:  Moosach, München, Saksa  48°11′0″N, 11°32′1″E
Ajankohta:  22. heinäkuuta 2016  17.52  (UTC+2)
Iskutyyppi:  aseellinen hyökkäys
Kuolleita:  9
Haavoittuneita:  36
Epäilty/epäillyt:  Ali David Sonboly
Tekoväline:  Glock 17 puoliautomaattipistooli
Münchenin ostoskeskusammuskelu 2016 tapahtui 22. heinäkuuta 2016 kun iranilais-saksalainen 18-vuotias mies, Ali David Sonboly, alkoi ampua Olympia-ostoskeskuksen lähettyvillä Moosachin kaupunginosassa Münchenissä Saksassa. Baijerin poliisin vahvistamien tietojen mukaan ostoskeskuksessa kuoli yhdeksän ihmistä ja useita haavoittui. Kaikki kuolonuhrit olivat maahanmuuttajataustaisia.
Ammuskeleminen alkoi ostoskeskuksen vieressä olevasta McDonald’s-ravintolasta, josta ampuja eteni ostoskeskukseen. Useita tunteja myöhemmin poliisi ilmoitti ampujan löytyneen kuolleena.
Ampuja

Tekijä oli iranilaistaustainen 18-vuotias Ali David Sonboly. Hän oli sekä Saksan että Iranin kansalainen. Hänen vanhempansa olivat muuttaneet Saksaan pakolaisina 1990-luvun lopussa. Hänen kerrottiin ihailleen Anders Behring Breivikiä ja lukeneen Virginia Techin ja Columbinen joukkomurhista sekä pelanneen väkivaltaisia tietokonepelejä. Frankfurter Allgemeine Zeitungin mukaan Sonboly kannatti kansallissosialismia, ja hän ihaili Breivikin lisäksi myös Adolf Hitleriä. Hän toimi rasistisin motiivein ja valitsi uhreikseen ainoastaan maahanmuuttajataustaisia.
Sonboly oli ollut pitkään koulukiusattu ja ollut psykiatrisessa hoidossa masennuksen vuoksi. Hän oli vanhempiensa mukaan ehkä kääntynyt salaa muslimista kristityksi, mutta ei ollut kovin uskonnollinen. Naapureiden mukaan Sonboly oli ystävällinen mutta hiljainen, eikä hänellä ollut yhtään ystävää.
New Albany

New Albany voi viitata seuraaviin Yhdysvaltain paikkakuntiin:
New Albany (Indiana)
New Albany (Kansas)
New Albany (Mississippi)
New Albany (Ohio)
New Albany (Pennsylvania)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”New Albany”, voi hakea sivunnimihaulla, laajalla sivunnimihaulla tai tekstihaulla.
Muhammad Šaibani

| Muhammad Šaibani |
| --- | --- |
 Muhammad Šaibani Kamal ud-Din Behzadin maalauksessa 1500-luvulta.
Uzbekkien kaani
Valtakausi:  1500–1510
Edeltäjä:  Haider Sultan
Seuraaja:  Kochkunju Muhammad bin Abul-Khayr Khan

Syntynyt:  1451 Keski-Aasia
Kuollut:  1510 Merv
Puoliso:  Mihr Nigar Khanum Khanzada Begum Aisha Sultan Khanum Zuhra Begi Agha Khanzada Khanum
Lapset:  Muhammad Temur Sultan Khurram Shah Sultan Muhammad Rahim Sultan
Suku:  Borjigin
Isä:  Shah-Budag
Äiti:  Aq Quzi Begum
Uskonto:  sunnalaisuus
Muhammad Šaibani oli etenkin 1500-luvun alussa vaikuttanut šaibanidihallitsija, joka valloitti häntä tukevien uzbekkien kanssa timuridien ja tšagataiden hallitsemia alueita Keski-Aasiassa. Vuonna 1510 hän sai surmansa Persian safavidihallitsijaa Isma'il I:tä vastaan käydyssä taistelussa Mervin ulkopuolella.
Elämäkerta

Muhammad Šaibanin elämäkerta ennen vuotta 1500 on epäselvä. Šaibanidit polveutuivat Tšingis-kaanin poika Jotšista ja heidän alkuperäiset alueensa sijaitsivat Araljärven pohjois- ja itäpuolella. Muhammad syntyi vuonna 1451 ja hänen isänsä kuoli vuonna 1459 tai 1450. Muhammad kasvoi heimoliittoa Syrdarjan alueella johtaneen isoisänsä huollettavana. Amudarjan takaisen alueen turkkilais-mongolialaiseen paimentolaisväestöön oli alettu viitata mongolikauden loppupuolen islamilaisissa lähteissä nimellä uzbek eli özbek. Vielä tuolloin uzbekit käsitti terminä useita eri etnisiä ryhmiä. Muhammadin isoisän kuoltua vuonna 1468 hänen johtamansa heimoliitto alkoi hajota ja Muhammad pakeni veljensä kanssa Astrahanin kaanikuntaan, josta he joutuivat pakenemaan pian edelleen. Šaibani palasi Keski-Aasiaan, jossa hän palveli vaihtelevasti keskenään kiistelevien timuridihallitsijoiden ja Tšagatai-kaanien alaisuudessa. Hänen oma vaikutusvaltansa alkoi kasvaa 1480-luvulla, jolloin lähteissä mainitaan hänen tehneen ryöstöretkiä Khorasanin. Joissain lähteissä mainitaan myös hänen osallistuneen sotaretkelle Taškentiin timuridien puolella tšagataita vastaan. Muhammadin sanotaan pettäneen timuridit ja liittyneen tšagataiden puolelle näiden käydessä taisteluun. Babur käsittelee taistelua teoksessaan Baborname, mutta hän ei mainitse Šaibanin osallsituneen taisteluun. Selvemmin Muhammad mainitaan historiallisissa lähteissä vuodesta 1500 eteenpäin, jolloin hän valloitti pitkään timuridien keskuksena toimineen Samarkandin.
Uzbekit etenivät kaaninsa Muhammadin johdolla haltuunsa ottamasta Transoksaniasta Amudarjan eteläpuolelle 1500-luvun alussa. Vuonna 1501 Šaibanin johtamat joukot valtasivat Ferghanan alueen paikaliselta timuridihallitsija Baburilta. Babur vietti jonkin aikaa maanpaossa, mutta sittemmin hän perusti valloitusten jälkeen Suurmogulien valtakunnan Intiaan. Toinen Khorasania hallinnut alueen viimeinen timuridihallitsija kuoli vuonna 1506 ja Muhammadin uzbekit valtasivat Heratin uhaten näin Iranin ylänköä. Persian safavidihallitsija Isma'il I voitti kuitenkin Muhammadin joukot lähellä Mervin kaupunkia käydyssä taistelussa vuonna 1510. Muhammad sai surmansa ja Isma'il teetätti hänen pääkallostaan kullatun juomakupin. Kuppi lähetettiin puolestaan varoituksena Persian toiselle viholliselle osmaneille.
Kuoleman jälkeen

Šaibanidit menettivät Muhammadin kuolman jälkeen väliaikaisesti hallitsemansa suuret kaupunkikeskukset, mutta Muhammadin sukulaispoikien onnistui vallata ne myöhemmin takaisin. Šaibanidihallitsijat hallitsivat Buharaa, Samarkandia ja Taškentia vuosisadan lopulle saakka.
Taistelu Mervin ulkopuolella vuonna 1510.
Mărăști (1920)

| Mărăști |
| --- | --- |
 Mărăști

Aluksen vaiheet
Rakentaja:  Pattisonin telakka, Napoli
Kölinlasku:  29. tammikuuta 1914
Laskettu vesille:  26. maaliskuuta 1917
Palveluskäyttöön:  1920
Loppuvaihe:  myyty romutettavaksi 1963
Tekniset tiedot
Uppouma:  1 432 t (standardi) 1 750 t (kuormattu)
Pituus:  94,18 m (kokonaispituus)
Leveys:  9,47 m
Syväys:  3,5 m
Koneteho:  45 000 hv
Nopeus:  34 solmua
Miehistöä:  139
Aseistus
Aseistus:  3 × 6" Armstrong 1899 Pattern -tykkiä 4 × 3" tykkiä 4 torpedoputkea
Mărăști oli Romanian kuninkaallisen laivaston Mărăști-luokan hävittäjä toisessa maailmansodassa. Alus luovutettiin Neuvostoliitolle, jonka laivastossa se palveli.
Valmistus

Alus tilattiin Napolista Pattisonin telakalta, missä köli laskettiin 29. tammikuuta 1914. Alus laskettiin vesille 26. maaliskuuta 1917 ja valmistui 15. heinäkuuta.
Palvelus

Alus oli ensimmäisen maailmansodan lopun Italian kuninkaallisessa laivastossa nimellä RN Sparviero. Alus palautettiin sodan päätyttyä Romanian kuninkaalliselle laivastolle, ja se saapui sisaraluksensa kanssa Constanțaan 1. heinäkuuta 1920.
Alus oli modernisoitavana Italiassa 1925–1926, jolloin sen pääaseistukseksi vaihdettiin kaksiputkiset 4,7 tuuman 45 pituuskaliiperin Schneider-Canet-Armstrongin M1918/19 etu- ja takakannelle ja keskilaivaan vastaava tykki yksiputkisena asennuksena. Alukselta poistettiin myös kaksi kolmituumaista tykkiä yläkansilta. Alusta modernisoitiin uudelleen 1939, jolloin korvattiin keskilaivassa ollut tykki kahdella kaksipiippuisella Hotchkissin 13,2 millimetrin konekiväärillä. Loput kolmituumaiset korvattiin kahdella Rheinmetallin 37 millimetrin tykillä. Aluksen takakannelle asennettiin italialaiset syvyyspomminheittimet.
Aluksen turbiinimoottorinlavat vaurioituivat 1941-1942, minkä jälkeen sen huippunopeus laski 22 solmuun. Se ajoi karille huhtikuussa 1944, jolloin aluksen potkurit vaurioituivat. Alus makasi palveluskelvottomana Constanțassa sodan loppuun.
Puna-armeijan vallattua sataman 30. elokuuta alus siirrettiin Neuvostoliiton laivastolle nimettynä Lovkyksi. Vuonna 1946 alus palautettiin Romanialle, joka nimesi sen D11:ksi. Alus oli koululaivana, kunnes se poistettiin palveluksesta 1960-luvun alussa.
Mirrors (Blue Öyster Cultin albumi)

| Mirrors Blue Öyster Cult |
| --- | --- | --- |

Studioalbumin tiedot
 Äänitetty : 1978–1979 Burbank, Los Angeles ja New York
 Julkaistu: 19. kesäkuuta 1979
 Tuottaja(t): Tom Werman
 Tyylilaji: hard rock AOR
 Kesto: 37.34
 Levy-yhtiö: Columbia Records
Listasijoitukset
  44.  46.  49.
Blue Öyster Cultin muut julkaisut
| Some Enchanted Evening 1978 | Mirrors 1979 | Cultösaurus Erectus 1980 |
Mirrors on Blue Öyster Cultin studioalbumi vuodelta 1979. Edellisen studioalbumin, vuoden 1977 Spectresin tapaan sitä ovat pitäneet niin kriitikot kuin monet fanitkin liian kaupallisena ja kevyenä.
Taustaa

Blue Öyster Cult oli noussut menestyväksi valtavirran yhtyeeksi vuoden 1976 "(Don't Fear) The Reaper" -hitillä ja platinaa myyneellä Agents of Fortune -albumilla. Myös seuraavat albumit, Spectres (kultaa) ja live-albumi Some Enchanted Evening (platinaa) menestyivät hyvin. Yhtye oli myös kovan livebändin maineessa. Monet vanhat fanit olivat tosin kritisoineet yhtyeen siirtymistä kevyempään ja radioystävällisempään, AOR-vaikutteiseen rockiin, joka oli nousussa Yhdysvalloissa 1970-luvun loppupuolella. Yhtye yritti kovasti saada "The Reaperin" kaltaista uutta hittiä, ja se uudisti tuotantotiimiä ottamalla tulevan albumin tuottajaksi Sandy Pearlmanin ja Murray Krugmanin sijaan Tom Wermanin, joka oli tuottanut menestyksekkäästi Cheap Trick -yhtyettä sekä Ted Nugentia (ja myöhemmin Mötley Crueta). Yhteistyö ei kuitenkaan sujunut yhtyeen haluamalla tavalla ja albumin soundista tuli niin yhtyeen ja fanienkin mukaan liiankin "siloiteltu".
Albumin sisältö

Albumin avaa "Dr. Music", josta tuli suosittu numero yhtyeen konsertteihin. Kappale on rock and roll-henkinen ja basisti Joe Bouchardin mukaan inspiraationa on ollut Larry Williamsin "Bony Moronie" ja Roy Orbisonin "Pretty Woman". Kappale sisältää efektoituja rumpuja sekä huuliharppu-sooloilua. Sanoituksen on sanottu olevan humoristinen viittaus sadomasokismiin.
"The Great Sun Jester" on albumin yleisilmeen mukaisesti pop-henkinen, kosketinsoittimia runsaasti käyttävä kappale, jossa tieteiskirjailija Michael Moorcock on ollut sanoittajana. Kappaleen muut säveltäjät olivat vokalisti-kitaristi Eric Bloom ja hänen entinen bändikaverinsa John Trivers.
Allen Lanierin säveltämä ja Donald Roeserin laulama "In Thee" on albumin balladi, sisältäen jousisovituksen ja akustista kitarointia. Kappale julkaistiin singlenä ja se sai pienehköä listamenestystä. Sanoituksessa "Jim says some destinies should not be delivered" viittaa kirjailija - muusikko Jim Carrolliin, jonka kanssa Lanier oli tehnyt yhteistyötä.
Albumin nimikappale "Mirrors" on myös Roeserin esittämä ja myös säveltämä. Kappaleessa on mukana runsaasti tuplakitarointia, edustaen albumin hevimpää osastoa, lukuun ottamatta naisvoittoista taustakuoroa kertosäkeessä.
Joe Bouchardin "Moon Crazy" edustaa tyypillistä 1970-luvun lopun AOR-henkistä suuntausta. Kappaleen tempo muuttuu kertosäkeissä ja sen loppusoolo menee honky tonk-vaikutteisen pianon ja nopean kompin säestämänä.
Albumin raskaampaa sekä progressiivisempaa osastoa edustaa Roeserin "The Vigil", joka tunnelmallisemman alun jälkeen muuttuu raskaan riffin myötä kulkevaksi kappaleeksi, sisältäen kuitenkin kevyemmän soolo-osuuden sekä proge-henkisen väliosan. Kappaleen alkuperäinen nimi oli "The Devil's Nail" ja sen alkuperäiset sanat oli kirjoittanut Patti Smith. Lopullisen version sanoituksen aiheena oli yhtyeen sanoituksissa monesti muulloinkin esiintyneet UFO-aiheet.
"I Am The Storm" ja "You're not the One (I Was Looking for)" ovat albumin yleislinjan mukaisia, kaupallisempaa ja radioystävällisempää rockia edustavia kappaleita, kuten myös albumin päättävä "Lonely Teardrops"-kappalekin. Rumpali Albert Bouchardin yhdessä vaimonsa kanssa säveltämän "You're not the One (I Was Looking for)"-kappaleen inspiraationa on ollut The Cars-yhtyeen "My Best Friend's Girl"-kappale. Kappaleen nimen on sanottu viittaavan myös BÖC:in mielestään epäonnistuneeseen tuottaja-valintaan (suom. et ollut se jota etsin). Allen Lanierin "Lonely Teardrops"-kappaleen alkuperäinen nimi oli "Wind in My Veins" ja sen oli laulanut Lanier itse.
Albumin julkaisu ja vastaanotto

Mirrors julkaistiin kesäkuussa 1979. Kansikuvana oli maalaus auton sivupeilistä, josta näkyy taivasmaisema. Albumi nousi niukasti top-50:neen sekä Yhdysvalloissa ja Britanniassa, mikä oli pettymys yhtyeelle ja levy-yhtiöllekin, jotka odottivat suurempaa menestystä kaupallisemman tuotannon ja kappalemateriaalin ansiosta. Myös suurin osan yhtyeen faneista oli pettyneitä yhtyeen hylättyä raskaan perus-soundinsa radioystävällisemmän materiaalin takia. Lanierin sävellys "In Thee" julkaistiin singlenä ja se sai pienehköä menestystä Billboardin single-listalla. Albumin epäonnistumisen jälkeen yhtye teki omat johtopäätöksensä ja palasi seuraavalla albumilla juurilleen eli raskaampaan heavy rockiin.
Kriitikot antoivat albumille vaihtelevaa palautetta. Rolling Stone -lehden arvostelija kehui albumin teknistä tuotantoa, mutta kritisoi kappalemateriaalia "liian kevyeksi" aiempiin albumeihin verrattuna.. Brittiläisen Melody Maker -lehden kriitikko puolestaan suitsutti albumia "kenties yhtyeen parhaaksi".. Kuuluisa amerikkalais-kriitikko Robert Christgau piti yhtyettä jo "menneen talven lumina", ja vain "In Thee" -kappale sai häneltä arvostusta..
Myös tämän päivän kriitikot ovat suhtautuneet varauksella albumiin. Allmusic-sivuston arvostelija sanoo albumin kappaleista puuttuvan "syvyyttä" ja sanoo albumin olevan pettymys yhtyeen heavy metal -puolen ystäville.. Sputnik Music -sivuston kriitikko kirjoittaa, että albumi ei kuulu yhtyeen parhaimmistoon, mutta sanoo siltä kuitenkin löytyvän mainittavan arvoista materiaalia. Yhtyeen fanit nimeävät albumin monesti yhtyeen huonompiin kuuluvaksi ja albumia onkin kutsuttu myös nimellä "Errors" (suom. virheet).
Kappaleet

A-puoli
Dr. Music – 3.10 (säv. Richard Meltzer, Joe Bouchard, Donald Roeser)
The Great Sun Jester – 4.48 (säv. Michael Moorcock, John Trivers, Eric Bloom)
In Thee – 3.48 (säv. Allen Lanier)
Mirrors – 3.44 (säv. Roeser, B. Abbott)
Moon Crazy – 4.06 (säv. J. Bouchard)
B-puoli
The Vigil – 6.25 (säv. Roeser, S. Roeser)
I Am the Storm – 3.42 (säv. J. Bouchard, R. Binder)
You're not the One (I Was Looking for) – 3.14 (säv. Albert Bouchard, Caryn Bouchard)
Lonely Teardrops – 3.37 (säv. Lanier)
Singlejulkaisut

"In Thee" / "Lonely Teardrops" (syyskuu 1979)  74. (Billboard Hot 100)
"Mirrors" / "Lonely Teardrops" (1979, UK)
"You're not the One (I Was Looking for)" / "Moon Crazy" (helmikuu 1980)
Muusikot

Eric Bloom: laulu, kitara, kosketinsoittimet
Donald "Buck Dharma" Roeser: kitara, laulu
Allen Lanier: kosketinsoittimet, kitara
Joe Bouchard: basso, laulu
Albert Bouchard: rummut, laulu
sekä:
Genya Ravan: taustalaulu (kpl. 1 ja 4)
Ellen Foley: taustalaulu (kpl. 1 ja 4)
Wendy Webb: taustalaulu (kpl. 9)
Mickey Raphael: huuliharppu (kpl. 1)
Jai Winding: akustinen kitara (kpl. 3)
Tuotanto

Tom Werman - tuottaja
Gary Ladinsky - nauhoitus, miksaus
Arvosteluja

Sputnik Music () linkki
Allmusic () linkki
Rolling Stone (neutraali) linkki
Robert Christgau (kritisoiva) linkki
Julkaisuhistoria

kesäkuu 1979: Columbia Records, JC 36009 / PC 36009, US, LP
1979: CBS, 86087, UK / EU, LP
1998: Columbia, COL 468184-2, US, CD
2012: Sony Music, osana The Columbia Albums Collection-boksia, remasteroitu
Ngarnalaiset kielet

Ngarnalaisten kielten puhuma-alue
Ngarnalaiset kielet on pama-nyungalaisiin kieliin kuuluva kieliryhmä, joka sijoittuu Australian Pohjoisterritorion ja Queenslandin alueelle. Kieliryhmään lasketaan kuuluvaksi viisi kieltä:
Yanyuwa
Ngarru
Yindjilandji
Bularnu
Warluwarra
Ngaremlengui

| Ngaremlengui |
| --- | --- |

 Lippu
 Osavaltion sijainti Palaussa
Valtio:  Palau
Pinta-ala:  47 km²
Väkiluku (2015):  350
 – väestötiheys:  7,5 as./km²
Ngaremlengui on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 47 neliökilometriä. Vuoden 2015 väestönlaskennassa asukkaita oli 350.
Ngara

| Ngara |
| --- | --- |
 fiNgara 
 2°30′43″S, 30°39′22″E 
Väestö
Väkiluku:  20 968
Ngara on pieni kaupunki Kageran alueella Tansaniassa. Kaupungin korkeus on 1806 metriä merenpinnasta.
Ngaran väkiluku oli 20 968 vuonna 2012, joista 53,2 prosenttia oli naispuolisia ja 46,8 prosenttia miespuolisia. Kaupunki käyttää aikavyöhykettä UTC+3.
Nalin Pekgul

Nalin Pekgul
Nalin Pekgul (s. 30. huhtikuuta 1967 Batman, Turkki) on ruotsalainen sosiaalidemokraattipuolueen poliitikko, joka istui Ruotsin valtiopäivien jäsenenä vuosina 1994–2002. Sitten hänestä tuli sosiaalidemokraattinaisten puheenjohtaja. Hän on varsinaiselta ammatiltaan sairaanhoitaja ja etnisesti kurdi.
Pekgul muutti Ruotsiin vuonna 1980. Hän asui Tenstassa, kunnes joutui 2000-luvulla lähtemään sieltä seudun lisääntyneen väkivaltaisuuden takia.
Münchenwiler

| Münchenwiler Villars-les-Moines |
| --- | --- |
 vaakuna

 Koordinaatit: 46°55′0″N, 7°7′0″E 
Valtio:  Sveitsi
Kantoni:  Bern
Hallintoalue (Verwaltungskreis):  Bern-Mittelland
Pinta-ala:  
 – Kokonaispinta-ala:  2,50 km²
Korkeus:  475–610 m
Väkiluku (2015):  480
 – Väestötiheys:  192 as./km²
Aikavyöhyke:  UTC+1
 – Kesäaika:  UTC+2
Postinumero:  1797
 
 www.muenchenwiler.ch 
Infobox OKVirheellinen NIMI-arvo: 
Münchenwiler (ransk. Villars-les-Moines) on kunta Sveitsissä, Bernin kantonissa. Kunnan pinta-ala on 2,5 neliökilometriä. Asukkaita siellä oli vuoden 2015 lopulla 480.
Münchenwiler on Bernin kantonin eksklaavi, sillä se sijaitsee kokonaan erossa varsinaisesta kantonista ja on Fribourgin kantonin ympäröimä. Münchenwilerin naapurikunnat ovat Courgevaux lännessä, Cressier etelässä sekä Murten pohjoisessa ja idässä. Kunta sijaitsee TPF:n Fribourg–Murten–Neuchâtel-rautatien varrella. Moottoritie A1 alittaa kunnan tunnelissa.
Kunnassa on yksi päiväkoti sekä yksi peruskoulu (saks. Primarschule), jossa on mahdollista käydä luokat 1–6. Tämän jälkeen täytyy opiskelua jatkaa naapurikunta Murtenissa.
Kunnassa sijaitsee Münchenwilerin linna, jonka rakennustyöt aloitettiin 1100-luvulla. Nykyisin linnassa toimii hotelli.
Aiheesta muualla

Kunnan kotisivut (saksaksi)
New Albany (Indiana)

| New Albany |
| --- | --- |
 lippu:  vaakuna

 Koordinaatit: 38°18′7″N, 85°49′17″W 
Valtio:  Yhdysvallat
Osavaltio:  Indiana
Piirikunta:  Floyd
Hallinto:  
 – Pormestari:  Doug England
Pinta-ala:  
 – Kokonaispinta-ala:  38,3 km²
 – Josta vettä:  0,4 km² 
Korkeus:  137 m
Väkiluku (2000):  37 603
 – Väestötiheys:  992,4 as./km²
Aikavyöhyke:  UTC-5 (kesäaika UTC-4)
 
 http://www.cityofnewalbany.com/ 
Infobox OKVirheellinen NIMI-arvo: 
New Albany on 37 603 asukkaan (2000) kaupunki Indianassa, Yhdysvalloissa. Se on Floydin piirikunnan pääkaupunki.
New Albany sijaitsee Ohiojoella Kentuckya vastapäätä. Vuonna 1937 ankarat tulvat koettelivat kaupunkia.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Native Sons of a Far-away Country

| Native Sons of a Far-away Country Bluesounds |
| --- | --- | --- |

Studioalbumin tiedot
 Äänitetty : syyskuu 1980 – tammikuu 1981 Soudtrack Studio
 Julkaistu: 1981
 Formaatti: LP
 Tuottaja(t): Bluesounds
 Tyylilaji: rock
 Kesto: 37.05
 Levymerkki: Johanna
Bluesoundsin muut julkaisut
| On 1980 | Native Sons of a Far-away Country 1981 | Greta’s Hits 1982 |
Native Sons of a Far-away Country on Bluesoundsin toinen studioalbumi, joka julkaistiin vuonna 1981.
Kappaleet

Wake-up Jump – 2.46
That Talk – 2.48
Somebody’s lying – 2.56
About Another Person – 2.35
Upstairs D in Goes B – 3.26
Waves – 4.33
Let Me Forget You Slowly – 4.19
Helena – 3.35
And Yours – 3.11
Simple Simplicity – 5.48
Love the Night – 2.10
Kokoonpano

Dave Lindholm – kitara, laulu, kosketinsoittimet
Ari Vaahtera – basso
Zape Leppänen – rummut, lyömäsoittimet, taustalaulu
Narvan tekojärvi

| Narvan tekojärvi Narva veehoidla На́рвское водохрани́лище |
| --- | --- |
 Narvan vesivoimalaitos
Valtiot:  Venäjä, Viro
Alue:  Leningradin alue
Maakunnat:  Itä-Virumaa
Koordinaatit:  59°18′N, 28°10′E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Narvanjoen alue
Järveen tulevat joet:  Narvanjoki
Laskujoki:  Narvanjoki
Mittaustietoja
Pinnankorkeus:  25 m
Pinta-ala:  191 km²
Keskisyvyys:  1,8 m
Suurin syvyys:  15 m
 fiNarvan tekojärvi 
Narvan tekojärvi (ven. На́рвское водохрани́лище, Narvskoje vodohranilištše, vir. Narva veehoidla) on Narvanjoen juoksulle padottu tekojärvi Venäjän ja Viron rajalla Itä-Virumaalla.
Tekojärvi rakennettiin Neuvostoliiton aikaan vuosina 1955–1956. Se tuottaa vesivoimaa nykyisin Venäjälle kuuluvalle Narvanjoen vesivoimalalle (125 MW) ja jäähdytysvettä Virossa sijaitseville öljyliusketta polttaville Narvan voimalaitoksille. Normaalin vedenpinnan tasolla (25 m mpy.) järven laajuus on 191 km², josta 40 km² Virossa ja loput Venäjän Leningradin alueella.
Narvanjoen lisäksi tekojärveen laskevia jokia ovat Pljussa, Pjata, Mustajõgi ja Kulgu jõgi. Järven ekologinen tila arvioitiin hyväksi vuonna 2007.
Muottas Muragl

Muottas Muragl
Muottas Muragl sijaitsee Alppien keskellä, Engadinin laaksossa.
| --- | --- |
Sijainti:  Graubünden,  Sveitsi
Vuoristo:  Livignon Alpit
Korkeus merenpinnasta:  2 454 m
Helpoin reitti:  funikulaari
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Muottas Muragl on vuori (2 454 m) sekä kesä- ja talviurheilukeskus Kaakkois-Sveitsissä, Graubündenin kantonissa, Samedanin kunnassa, Sankt Moritzin koillispuolella. Raideyhteyden ja hotellin myötä paikasta kehittyi suosittu urheilukeskus 1900-luvun alkupuolella.
Liikenneyhteydet

Vuorelle rakennettiin kiskoköysirata Celerinan Punt Muraglista vuonna 1907. Yhteys on käytössä talvi- ja kesäsesongin ajan, joulusta huhtikuun alkuun sekä kesäkuulta lokakuulle. Funikulaarin alapää on kahden Rhätische Bahnin rataosan läheisyydessä: sekä Pontresina–Samedan-radalla että Pontresina – Sankt Moritz -radalla on Punt Muraglin seisake. Punt Muragliin on myös linja-autoyhteys Sankt Moritzista, Pontresinasta ja Samedanista.
Aiheesta muualla

Kuvia tai muita tiedostoja aiheesta Muottas Muragl Wikimedia Commonsissa
Münchenin piirikunta

Münchenin piirikunta (saks. Landkreis München) on Ylä-Baijerin hallintopiirissä sijaitseva piirikunta Münchenin osavaltiossa Saksassa. Se ympäröi etelästä, idästä ja pohjoisesta Münchenin kaupunkia, joka ei itse kuulu piirikuntaan. Münchenin piirikunta on väkiluvultaan Baijerin suurin piirikunta. Vuoden 2020 lopussa sen väkiluku oli 349 685. Piirikunnan suurin kaupunki on Unterschleißheim. Piirikunnan pinta-ala on 667,2 neliökilometriä, ja siihen kuuluu 29 kuntaa.
Münchenin piirikunta ja sen kunnat.